Pragtige Winter Trou Inspirasie - Mooi Troues
Alhoewel die pandemie in 2020 wye verwoesting gesaai het, hoor ons al hoe meer van wonderlike stories wat wel daaruit gekom het. In hiérdie geval, was dit maande se opgehoopte kreatief wat uiteindelik kon ontsnap in die vorm van pragtige winter trou inspirasie. Skakerings van blou is as die basis van die fotosessie gebruik, met spatsels kleurvolle dekor en blomme wat hier en daar jou oog vang. Die venue se Franse gevoel en gesellige atmosfeer het gesorg dat al die elemente bymekaarkom en 'n winter sprokiesverhaal skep. Die twee modelle het sprankelend voor die kamera poseer en met selfvertroue hul pragtige uitrustings ten toon gestel; As jou groot dag dalk naby is, en jy en jou aanstaande dalk nié so baie ondervinding voor die kamera het nie, kan jy beslis 'n paar idees by hierdie fotosessie kry.
Rol af vir kreatiewe trou inspirasie om jou eie winter sprokiesverhaal te skep.
Ek as fotograaf het die fotosessie gereël. Na die grendel-tydperk was ek só uitgehonger vir kreatief raak met my kamera, toe besluit ek om dit te reël.
Ek het die venue op Facebook gesien en my fotosessie daar rondom beplan. Ek wou 'n winter sprokiesverhaal skep met skakerings van blou en maroen wat jou warm laat voel ten spyte van die temperature!
Ek het diensverskaffers gekies wat by my idee gepas het. Hulle spesialiseer in die styl waarvan ek hou en het elemente geskep wat mooi by die tema pas.
Omdat ek die sessie tydens fase 5 van die grendel-tydperk begin beplan het, was dit moeilik om vir al die diensverskaffers 'n datum te gee van wanneer die fotosessie sal plaasvind. Maar, onmiddellik nadat die streng grendel-tydperk gelig is, kon ons meer duidelik begin planne maak. Dit was drie maande se beplanning en wag, maar ek is so bly en trots op hoe dit uitgedraai het.
Hoe 'n klomp diensverskaffers wat my van geen kant af ken nie, bereid was om saam met my te werk en 'n ongelooflike fotosessie bymekaar te sit!
Ons het kerse en blou en pienk (bietjie maroen) skakerings gebruik om 'n warm "winter" tydlose gevoel te skep. Die venue het oral skakerings van blou en groot glas vensters, so ons wou nie oorbodig raak met die dekor nie, aangesien die venue reeds 'n "wow" gevoel geskep het.
Ek wou 'n winter gevoel skep met warm kleure daarby, toe werk ons met bloue, pienk en maroen skakerings.
Die venue het dadelik my oog gevang toe ek dit op Facebook vir die eerste keer gesien het. Ek wou nog altyd 'n fotosessie doen in 'n gebou met groot glas vensters en die feit dat die venue 'n Franse gevoel het, met blou skakerings het absoluut ingeskakel met die tema.
Ek wou spesifiek 'n rok met lang moue gehad het, aangesien die fotosessie 'n winter tema gehad het. Gerrit Pienaar het vir my gesê dat hy 'n rok het wat perfek sal werk! Ons het 'n vlootblou pak gekies, aangesien dit goed gepas het by die tema en goed gewerk het saam met die dasse wat gebruik is.
Bring kleur in deur blomme en kleurvolle servette te gebruik. Alhoewel meeste van die kleure en hoof elemente neutraal en blou was, het ons geleenthede geskep om die "koue" gevoel van blou warmer te maak met kleurvolle en "warm" kleurige blomme en servette. Ek sal ook sê minder is meer en moenie bang wees vir kerse op jou tafel nie!